PMIndiaData/PMIndiaSum huggingface dataset:
వివిధ రాష్ట్రాల‌లో రైల్వే మౌలిక సదుపాయాల కల్పన ప్రాజెక్టుల కోసం నిధుల సమీకరణకు రాష్ట్ర ప్ర‌భుత్వాల‌తో క‌ల‌సి జాయింట్ వెంచర్ కంపెనీల స్థాపనకు కేంద్ర మంత్రిమండలి ఆమోదం

వివిధ రాష్ట్రాల‌లో రైల్వే మౌలిక సదుపాయాల కల్పన ప్రాజెక్టులను చేపట్టడానికి ఆయా రాష్ట్ర ప్రభుత్వాలతో కేంద్ర రైల్వే మంత్రిత్వ శాఖ కలసి జాయింట్ వెంచర్ కంపెనీలను ఏర్పాటు చేసేందుకు కేంద్ర మంత్రిమండలి ఆమోదం తెలిపింది. కేంద్ర మంత్రివర్గ సమావేశానికి ప్రధాన మంత్రి శ్రీ నరేంద్ర మోదీ అధ్యక్ష‌త‌ వహించారు. ఒక్కొక్క జాయింట్ వెంచర్ (జె వి) కి చేపట్టే ప్రాజెక్టుల పరిమాణాన్ని బట్టి మొదట్లో రూ.100 కోట్ల చెల్లించిన మూలధనం (పెయిడ్- అప్ కేపిటల్) ఉంటుంది. ప్రతి రాష్ట్రంలో రైల్వేల మంత్రిత్వ శాఖ మొదట్లో పెట్టే పెట్టుబడి రూ.50 కోట్ల్లు మాత్రమే ఉంటుంది. ప్రాజెక్టులకు మరిన్ని నిధులు/వాటా మూలధనాన్ని ఆ ప్రాజెక్టుకు అనుమతి లభించిన అనంతరం తగిన సమర్థ ప్రాధికార సంస్థ నుంచి అందజేస్తారు. బ్యాంకులు, పోర్టులు, ప్రభుత్వ రంగ సంస్థలు వంటి ఇతర షేర్ హోల్డర్ల వద్ద నుంచి ఈక్విటీ హోల్డింగ్ రూపంలో ప్రాజెక్ట్- స్పెసిఫిక్ ఎస్ పి వి లను కూడా జె వి ఏర్పాటు చేయవచ్చు. జె వి ప్రక్రియ రైల్వే ప్రాజెక్టుల అమలులో రాష్ట్ర ప్రభుత్వాలకు నిధుల పరంగానే కాకుండా నిర్ణయాలు తీసుకోవడంలో కూడా మరింత ప్రాతినిధ్యం కల్పించడానికి ఉద్దేశించింది. అంతే కాదు, చట్టపరమైన అనుమతులు త్వరిత గతిన లభించడానికి, భూమి సేకరణ శీఘ్ర గతిన జరగడానికి కూడా ఇది మార్గాన్ని సుగమం చేస్తుంది. పైపెచ్చు, ప్రయాణాలు చేసే వర్గాలకు, పలు సిమెంట్, ఉక్కు, విద్యుత్తు ప్లాంటుల వంటివాటికి తమ తమ ముడి పదార్థాలు, తుది ఉత్పత్తుల రవాణాకు అవసరమైన రైలు మార్గాలు అందుబాటులోకి వస్తాయి.
పాకిస్తాన్ ప్రధాని గా శ్రీ మియాఁ ముహమ్మద్ శహ్ బాజ్ శరీఫ్ ఎన్నికైనందుకుఆయన కు అభినందన లు తెలిపిన ప్రధాన మంత్రి

పాకిస్తాన్ ప్రధాని గా శ్రీ మియాఁ ముహమ్మద్ శహ్ బాజ్ శరీఫ్ ఎన్నిక కావడం పట్ల ప్రధాన మంత్రి శ్రీ నరేంద్ర మోదీ ఆయన కు అభినందనల ను తెలియజేశారు. అత్యంత భయాని కి తావు ఉండనటువంటి ప్రాంతం లో శాంతి ని మరియు స్థిరత్వాన్ని భారతదేశం కోరుకొంటోంది; అదే జరిగిన నాడు, రెండు దేశాలు వాటి అభివృద్ధి సంబంధి సవాళ్ళ పై దృష్టి ని కేంద్రీకరించడం వీలుపడుతుంది అని శ్రీ నరేంద్ర మోదీ అన్నారు. ప్రధాన మంత్రి ఒక ట్వీట్ లో – ‘‘పాకిస్తాన్ ప్రధాని గా శ్రీ మియాఁ ముహమ్మద్ శహ్ బాజ్ శరీఫ్ ఎన్నికైన సందర్భం లో అభినందన లు. అత్యంత భయాని కి తావు ఉండనటువంటి ప్రాంతం లో శాంతి ని మరియు స్థిరత్వాన్ని భారతదేశం కోరుకొంటోంది; అదే జరిగితే గనక మనం మన అభివృద్ధి సంబంధి సవాళ్ళ పై దృష్టి ని కేంద్రీకరించడం వీలుపడుతుంది; అంతేకాదు, మన ప్రజల శ్రేయాని కి మరియు సమృద్ధి కి పూచీ పడవచ్చును.’’ అని పేర్కొన్నారు.
హిమాచల్​​​​​​​ ప్రదేశ్ లోని ఊనా ను మరియు చంబా ను అక్టోబర్ 13న సందర్శించనున్న ప్రధాన మంత్రి

ప్రధాన మంత్రి శ్రీ నరేంద్ర మోదీ హిమాచల్ ప్రదేశ్ ను అక్టోబర్ 13వ తేదీ నాడు సందర్శించనున్నారు. ఊనా లో ప్రధాన మంత్రి ఊనా హిమాచల్ రైల్ వే స్టేశన్ నుండి వందే భారత్ ఎక్స్ ప్రెస్ కు ప్రారంభ సూచక పచ్చ జెండా ను చూపుతారు. అటు తరువాత, ఒక సార్వజనిక సదస్సు లో ప్రధాన మంత్రి పాల్గొని, ఐఐఐటి ఊనా ను దేశ ప్రజల కు అంకితం చేయడంతో పాటుగా ఊనా లో బల్క్ డ్రగ్ పార్కు కు శంకుస్థాపన చేస్తారు. తదనంతరం, చాంబా లో ఒక సార్వజనిక సదస్సు లో ప్రధాన మంత్రి పాల్గొని రెండు జల విద్యుత్తు పథకాల కు శంకుస్థాపన చేయడం తో పాటు గా హిమాచల్ ప్రదేశ్ లో ప్రధాన్ మంత్రి గ్రామ సడక్ యోజన (పిఎమ్ జిఎస్ వై) –III ని ప్రారంభిస్తారు. ఊనా లో ప్రధాన మంత్రి ఆత్మ నిర్భర్ భారత్ ను ఆవిష్కరిద్ధాం అంటూ ప్రధాన మంత్రి ఇచ్చిన పిలుపు ను దేశం అందుకొని అనేక కొత్త కొత్త కార్యక్రమాల కోసం ప్రభుత్వం సమర్థన ద్వారా పలు రంగాల లో స్వయంసమృద్ధి ని సాధించే దిశ లో ముందుకు కదులుతోంది. ఇటువంటి ఒక కీలక రంగమే ఔషధ నిర్మాణ రంగం. ఈ రంగం లో ఆత్మ నిర్భరత ను సాధించడం కోసం, ప్రధాన మంత్రి ఊనా జిల్లా లోని హరోలీ లో ఒక బల్క్ డ్రగ్ పార్కు కు ప్రధాన మంత్రి శంకుస్థాపన చేయనున్నారు. దీని ని 19 వందల కోట్ల రూపాయల కు పైచిలుకు వ్యయం తో నిర్మించడం జరుగుతుంది. ఎపిఐ దిగుమతుల మీద ఆధారపడడాన్ని ఈ పార్కు తగ్గించనుంది. దీని ద్వారా దాదాపు గా 10 వేల కోట్ల రూపాయల పెట్టుబడుల ను ఆకర్షించడంతో పాటుగా 20 వేల మంది కి పైగా ప్రజల కు ఉపాధి అందగలదన్న అంచనా కూడా ఉంది. ఇది ఆ ప్రాంతం లో ఆర్థిక కార్యకలాపాల కు ఉత్తేజాన్ని కూడా అందించగలుగుతుంది. ప్రధాన మంత్రి ఇండియన్ ఇన్స్ టిట్యూట్ ఆఫ్ ఇన్ఫర్మేశన్ టెక్నాలజీ (ఐఐఐటి) ఊనా ను దేశ ప్రజల కు అంకితం చేయనున్నారు. దీనికి 2017వ సంవత్సరం లో శంకుస్థాపన చేసింది కూడా ప్రధాన మంత్రే. వర్తమానం లో ఈ ఇన్స్ టిట్యూట్ లో 530 కి పైగా విద్యార్థులు అభ్యసిస్తున్నారు. ప్రధాన మంత్రి కొత్త వందే భారత్ ఎక్స్ ప్రెస్ ప్రారంభిక ప్రయాణానికి సూచకం గా ఆకుపచ్చని జెండా ను కూడా చూపనున్నారు. అంబ్ అందౌరా నుండి న్యూ ఢిల్లీ కి ప్రయాణించే ఈ రైలు, దేశం లో పరిచయం చేస్తున్నటువంటి నాలుగో వందే భారత్ రైలు కానుంది. అంతేకాదు ఇదివరకటి వందే భారత్ ఎక్స్ ప్రెస్ లతో పోలిస్తే ఇది ఒక ఆధునిక వర్శన్ అని చెప్పాలి. ఇది మరింత ఎక్కువ తేలికపాటిది గా ఉండడం తో పాటుగా అతి స్వల్ప వ్యవధిలో అధికతమ వేగాన్ని అందుకొనే సామర్థ్యాన్ని కలిగివుంది. ఇది గంట కు వంద కిలోమీటర్ల వేగాన్ని కేవలం 52 సెకనుల లో అందిపుచ్చుకొంటుంది. ఈ రైలు ను ప్రవేశపెట్టడం ఆ ప్రాంతం లో పర్యటన రంగాని కి జోరు ను అందించడం లో సాయపడటం తో పాటు గా ఒక సుఖప్రధమైనటువంటి మరియు వేగవంతమయినటువంటి ప్రయాణ మాధ్యమాన్ని కూడా అందించనుంది. చంబా లో ప్రధాన మంత్రి ప్రధాన మంత్రి రెండు జల విద్యుత్తు పథకాల ను .. 48 మెగా వాట్ల సామర్థ్యం కలిగి వుండే ఛంజూ – III హైడ్రో ఇలెక్ట్రిక్ ప్రాజెక్టు మరియు 30 మెగా వాట్ల సామర్థ్యాన్ని కలిగి వుండే దేవ్ థల్ ఛంజూ హైడ్రో ఇలెక్ట్రిక్ ప్రాజెక్టు కు.. శంకుస్థాపన చేయనున్నారు. ఈ రెండు ప్రాజెక్టు ల ద్వారా ఏటా 270 మిలియన్ యూనిట్ లకు పైగా విద్యుత్తు ను ఉత్పత్తి అవుతుంది. మరి హిమాచల్ ప్రదేశ్ కు ఈ ప్రాజెక్టుల ద్వారా దాదాపు గా 110 కోట్ల రూపాయల వార్షిక రాబడి దక్కుతుందన్న అంచనా ఉంది. ప్రధాన మంత్రి హిమాచల్ ప్రదేశ్ లో దాదాపు గా 3125 కి.మీ. రహదారుల ఉన్నతీకరణ కోసం ‘్ మంత్రి గ్రామ్ సడక్ యోజన’ (పిఎంజిఎస్ వై)-III ని కూడా ప్రారంభించనున్నారు. ఈ దశ లో భాగం గా రాష్ర్టం లో 15 సరిహద్దు ప్రాంత బ్లాకులు మరియు సుదూర బ్లాకుల లో 440 కి.మీ. ల రహదారుల ఉన్నతీకరణ కోసం కేంద్ర ప్రభుత్వం 420 కోట్ల రూపాయలకు పైగా మంజూరు చేసింది.
విజ్ఞాన్ భవ‌న్ లో రేపు సిపిఎస్ఇ కాన్‌క్లేవ్ ను ఉద్దేశించి ప్ర‌సంగించ‌నున్న ప్ర‌ధాన మంత్రి

ప్ర‌ధాన మంత్రి శ్రీ న‌రేంద్ర మోదీ 2018 ఏప్రిల్ 9 వ తేదీన న్యూ ఢిల్లీ లోని విజ్ఞాన్ భ‌వ‌న్ లో జరుగ‌నున్న సిపిఎస్ఇ రహస్య సభ లో పాలుపంచుకోనున్నారు. వివిధ మంత్రిత్వ శాఖ‌ల‌కు చెందిన ఉన్న‌తాధికారులు మరియు కేంద్ర ప్ర‌భుత్వ రంగ సంస్థ‌ల సీనియ‌ర్ అధికారులు ఈ రహస్య సభ కు హాజ‌రు కానున్నారు. సిపిఎస్ఇ ల‌లో అవ‌లంబిస్తున్న ఉత్త‌మ అభ్యాసాల‌పై ఈ సభ లో వివరణలు ఉంటాయి. మ‌ధ్యాహ్నం పూట జ‌రిగే కార్య‌క్ర‌మం లో, నూత‌న ఆవిష్క‌ర‌ణ‌లు, మాన‌వ వ‌న‌రుల నిర్వ‌హ‌ణ‌, కార్పొరేట్ పరిపాల‌న, ఫైనాన్షియ‌ల్ రీ-ఇంజినీరింగ్‌ తదిత‌ర అంశాల‌పై ప్ర‌త్యేక నివేదిక‌ ల‌ను ప్ర‌ధాన మంత్రి దృష్టికి తీసుకు రాన్నారు. ఆ త‌రువాత ప్ర‌ధాన మంత్రి ఈ రహస్య స‌భను ఉద్దేశించి ప్ర‌సంగిస్తారు.
ఔషధాలు, ఔషధాలు, అలంకరణ సామగ్రి (స‌వ‌ర‌ణ‌) బిల్లు, 2013 ను ఉప‌సంహ‌రించుకోవాల‌ని మంత్రిమండలి నిర్ణయించింది. ప్ర‌ధాన మంత్రి శ్రీ న‌రేంద్ర మోదీ ఈ రోజు జరిగిన కేంద్ర మంత్రివ‌ర్గ స‌మావేశానికి  అధ్య‌క్ష‌త వ‌హించారు.అలంకరణ సామగ్రి (స‌వ‌ర‌ణ‌) బిల్లు, 2013 ఉప‌సంహ‌ర‌ణ‌

ఔషధాలు, అలంకరణ సామగ్రి (స‌వ‌ర‌ణ‌) బిల్లు, 2013 ను ఉప‌సంహ‌రించుకోవాల‌ని మంత్రిమండలి నిర్ణయించింది. ప్ర‌ధాన మంత్రి శ్రీ న‌రేంద్ర మోదీ ఈ రోజు జరిగిన కేంద్ర మంత్రివ‌ర్గ స‌మావేశానికి అధ్య‌క్ష‌త వ‌హించారు. ఈ బిల్లును 2013 ఆగస్టు 29న రాజ్య‌ స‌భ‌లో ప్ర‌వేశ‌పెట్టారు. పార్ల‌మెంట్ స్థాయీ సంఘం బిల్లును ప‌రిశీలించి ఇందులోని నియమ నిబంధనలను మార్చ‌డానికిగాను ప‌లు సిఫార‌సులు చేసింది. ప్ర‌పంచ‌ంలో ఔష‌ధ ఉత్ప‌త్తులను పెద్ద ఎత్తున త‌యారు చేస్తున్న దేశాలలో భార‌త‌దేశం ఒకటి. ఏటా రూ. 2 ల‌క్ష‌ల కోట్ల పైచిలుకు విలువైన ఆ తరహా ఉత్ప‌త్తులు ఇక్కడ తయారవుతున్నాయి. ఇందులో 55 శాతానికి పైగా 200కు మించిన దేశాల‌కు ఎగుమ‌తి అవుతున్నాయి. వీటిలో అభివృద్ధి చెందిన దేశాలు కూడా కలసి ఉన్నాయి. ఆ రకంగా చూస్తే, భార‌త‌దేశంలో ఔష‌ధ రంగం అనేక దేశాలలో పెద్ద సంఖ్యలో ప్రజల ఆరోగ్యాన్ని కాపాడ‌డంలో కీల‌క పాత్రను పోషిస్తోంది. మందులు, ఇన్ విట్రో మెడికల్ డివైసెస్, మూల క‌ణాలు, పునరుత్ప‌త్తి సంబంధి మందులు, రోగచికిత్సా సంబంధి ప్రయోగాలు/ ప‌రీక్ష‌లు మొద‌లైన‌ వాటి నాణ్య‌త‌, భ‌ద్ర‌త‌, స‌మ‌ర్థ‌త లను పరిరక్షించేందుకు ఉద్దేశించిన‌దే ఔష‌ధాలు, అలంకరణ సామగ్రి చ‌ట్టం, 1940. ప్ర‌జా ఆరోగ్యాన్ని కాపాడ‌డంలో ఈ రంగం పోషించే పాత్ర‌ను దృష్టిలో పెట్టుకొని ఇప్పుడు అమలులో ఉన్న చ‌ట్టంలో మరిన్ని స‌వ‌ర‌ణ‌లు చేయ‌డం స‌రైన చ‌ర్య కాద‌ని, ప్రత్యేకించి జీవ‌శాస్త్ర సంబంధమైన, మూల క‌ణాలు, పున‌రుత్ప‌త్తి మందులు, వైద్య ప‌రిక‌రాలు, రోగచికిత్సా సంబంధి ప్రయోగాలు/ ప‌రీక్ష‌లు వంటి వాటిని కొత్త కొత్త అంశాలను ప్రస్తుత చట్టం ద్వారా స‌మ‌ర్థ‌ంగా నియంత్రించ‌డం కుదిరేది కాద‌ని మంత్రిమండలి నిర్ణయించింది. ఇత‌ర దేశాల‌తో పోలిస్తే మ‌న దేశ ఔషధ త‌యారీ రంగం ప‌లు విష‌యాల్లో సౌల‌భ్యాల‌ను, వెసులుబాట్ల‌ను క‌లిగి ఉంది. ధ‌ర‌ల‌ విష‌యంలోను, జ‌నాభా ప‌రంగాను, స‌మాచార సాంకేతిక రంగంలో ఉన్న వెసులుబాట్లు, సౌల‌భ్యాల రీత్యాను భారతీయ ఔష‌ధ‌ రంగం సమీప భవిష్యత్తులో గ‌ణ‌నీయ‌మైన పురోగ‌తిని సాధించ‌డానికి సంసిద్ధంగా ఉంది. ఒక వైపు దేశీయంగా వున్న అవ‌స‌రాల‌ను తీరుస్తూనే అంత‌ర్జాతీయ స్థాయి త‌యారీ నిలయంగా కూడా మారే సామర్థ్యం దేశీయ ఔష‌ధ‌ రంగానికి ఉంది. త‌ద్వారా ఈ రంగం పెట్టుబ‌డుల‌ను ఆక‌ర్షించ‌గ‌ల‌దు కూడా. మేక్ ఇన్ ఇండియా ధ్యేయాన్ని దృష్టిలో పెట్టుకొని, ప్ర‌స్తుత చ‌ట్టాన్ని సమ‌గ్రంగా స‌మీక్షించాల‌ని నిర్ణ‌యించారు. ఈ రంగంలో వ్యాపారం ఎలాంటి ఒడుదొడుకులు లేకుండా జ‌రిగేలా చూడ‌డం, ఉత్పత్తుల వాసిని, అవి పనిచేసే తీరును మెరుగుప‌ర‌చ‌డం అనే రెండు అంచెల ల‌క్ష్యాల‌ను దృష్టిలో పెట్టుకొని ఈ స‌మీక్ష‌ను జ‌రపాల‌ని నిర్ణ‌యించారు. దీని ప్ర‌కారం కేంద్ర ఆరోగ్యం- కుటుంబ సంక్షేమ మంత్రిత్వ శాఖ రెండు స్థాయిలలో క‌స‌ర‌త్తు ను మొదలుపెట్టింది. అవి ఏమిటంటే.. i) వైద్య ప‌రిక‌రాలను నియంత్రించ‌డానికి ప్ర‌త్యేక‌మైన నియ‌మాల‌ను రూపొందించాలి. ii) వైద్య ప‌రిక‌రాలు, మందులు, సౌంద‌ర్య సాధ‌నాల నియంత్రణ‌కోసం వేరు వేరుగా శాస‌నాల‌ను తీసుకు రావడం. ఈ రంగంలోని భాగ‌స్వాములంద‌రితోను విస్తృతంగా చ‌ర్చ‌లు జరిపిన త‌రువాత వైద్య ప‌రిక‌రాల నియంత్ర‌ణ నియ‌మాల ముసాయిదాను త‌యారు చేయ‌డమైంది. దీనిని త‌ర్వ‌లో నోటిఫై చేయనున్నారు.నూత‌న చ‌ట్ట రూప‌క‌ల్ప‌న‌ కోసం క‌స‌ర‌త్తు కూడా మొద‌లైంది.
హ‌రియాణా స్వ‌ర్ణ జ‌యంతి ఉత్స‌వాల ప్రారంభ కార్య‌క్ర‌మానికి హాజ‌రైన‌ ప్ర‌ధాన మంత్రి

ప్ర‌ధాన మంత్రి శ్రీ న‌రేంద్ర మోదీ ఈ రోజు గురుగ్రామ్‌లో ఏర్పాటైన హ‌రియాణా స్వ‌ర్ణ‌ జ‌యంతి ఉత్స‌వాల ప్రారంభ కార్య‌క్ర‌మానికి హాజ‌ర‌య్యారు. ఈ సందర్భంగా ఆయన ప్రసంగిస్తూ, హరియాణా స్థాపన నాటి కాలాన్ని, రాష్ట్రం ఏ లక్ష్యాల కోసం ఏర్పడిందో ఆ లక్ష్యాలను స్ఫురణకు తెచ్చుకోవలసిన రోజు ఈ రోజు అన్నారు. హరియాణా సాపేక్షంగా చిన్న రాష్ట్ర‌మే కానీ, అనేక రంగాలలో ఈ రాష్ట్రం తన వంతు తోడ్పాటును అందించింది అని ప్ర‌ధాన మంత్రి చెప్పారు. హ‌రియాణాలో ఒక్క రైతులు మాత్రమే ఉంటారని ని అంద‌రూ అనుకుంటారు గానీ, ఈ రాష్ట్రానికి చెందిన వ్యాపార‌వేత్త‌లు ఆదర్శప్రాయ విజ‌యాలను అందుకొన్నార‌ని ప్ర‌ధాన మంత్రి అన్నారు. సాయుధ బలగాలలో సేవలు అందిస్తూ దేశం కోసం హరియాణా వాసులు వారి ప్రాణాలను త్యాగం చేశారు అని ప్రధాన మంత్రి చెప్పారు. ఇంతటి ప్రముఖమైన రాష్ట్రంలో ఆడపిల్ల గ‌ర్భంలో ఉండగానే వారిని వదుల్చుకొనే విష‌ సంస్కృతి ఉండరాదని శ్రీ నరేంద్ర మోదీ స్పష్టంచేశారు. ఇప్పుడు భ్రూణ హ‌త్య‌ల నివార‌ణ‌కు హ‌రియాణా ప్రభుత్వం కృషి చేస్తోంద‌ని ఆయన చెప్పారు. ఆడ పిల్ల ను కాపాడుతానంటూ హరియాణాలో ప్రతి ఒక్క పౌరుడు ప్ర‌తిజ్ఞ చేయాల‌ంటూ ప్రధాన మంత్రి ఈ సంద‌ర్భంగా విజ్ఞ‌ప్తి చేశారు. హరియాణా ప్రజలు ఈ స్వ‌ర్ణోత్స‌వాల సంద‌ర్భంగా యావత్తు రాష్ట్రాన్ని బ‌హిరంగ మ‌ల మూత్ర విస‌ర్జ‌నకు తావు లేనిదిగా మలచడాన్ని గురించి ఆలోచించాల‌ని ప్ర‌ధాన మంత్రి అన్నారు. పరివర్తన ప్రక్రియ మొద‌ట పల్లెలలో ఆరంభం కావాల‌ని, ఇదే జ‌రిగితే హ‌రియాణాలో అభివృద్ధికి మ‌రింత ఊతం అందుతుందని ప్ర‌ధాన మంత్రి అన్నారు.
వ్య‌వ‌స్థీకృత నేరాల అదుపు, అంత‌ర్జాతీయ నేరాల‌ను ఎదుర్కొనే విష‌య‌మై ప‌ర‌స్ప‌ర స‌హ‌కారానికి మరియు స‌మాచారాన్ని ఇచ్చి పుచ్చుకొనేందుకు ఉత్త‌ర ఐర్లాండ్‌, యునైటెడ్ కింగ్‌డ‌మ్‌, భారతదేశం ల మ‌ధ్య ఎమ్ఒయు కు ఆమోదం తెలిపిన మంత్రివర్గం

అంతర్జాతీయ నేరాలను ఎదుర్కోవడం మరియు తీవ్ర‌మైన‌ వ్య‌వ‌స్థీకృత నేరాల అదుపు విష‌యాలపై ప‌ర‌స్ప‌రం స‌హ‌కరించుకోవడానికి, ఇంకా స‌మాచారాన్ని ఇచ్చి పుచ్చుకోవడానికిగాను ఉత్త‌ర ఐర్లాండ్‌, యునైటెడ్ కింగ్‌డ‌మ్‌, ఇంకా భారతదేశం ల మ‌ధ్య కుదిరినటువంటి అవ‌గాహ‌నపూర్వక ఒప్పంద పత్రానికి (ఎమ్ఒయు కు) ప్ర‌ధాన‌ మంత్రి శ్రీ న‌రేంద్ర మోదీ అధ్య‌క్ష‌త‌న జరిగిన కేంద్ర మంత్రివర్గం స‌మావేశం ఆమోదం తెలిపింది. నేరాల ద‌ర్యాప్తు, ప్రాసిక్యూష‌న్‌, నేర‌గాళ్ల ఆచూకీ తెలుసుకోవ‌డం, నేరాల అదుపు, నేర‌గాళ్ల ఆస్తులకు, నేరాల‌కు పాల్ప‌డేందుకు ఉప‌యోగించే సాధ‌నాల స్వాధీనం (క‌రెన్సీ బ‌దిలీతో సంబంధం ఉన్న నేరాల విష‌యంలో కూడా), ఉగ్ర‌వాద నిధులకు సంబంధించి భారతదేశం, యు.కె ల‌ మ‌ధ్య ఇప్ప‌టికే ఒక ఒప్పందం ఉంది. దీనిపై 1995 లో సంత‌కాలు జ‌రిగాయి. అంతర్జాతీయ నేరాలు, తీవ్ర‌మైన వ్య‌వ‌స్థీకృత నేరాల‌కు వ్య‌తిరేకంగా పోరాటంలో త‌మ మ‌ధ్య స‌హ‌కారాన్ని మ‌రింత బ‌లోపేతం చేసుకోవాల‌ని ఇరు దేశాలూ ఆకాంక్షిస్తున్నాయి. భ‌ద్ర‌త రంగంలో స‌హ‌కారాన్ని ఉభ‌య ప‌క్షాల‌కూ ప్ర‌యోజ‌న‌క‌రంగా ఈ ఎమ్ఒయు మ‌రింత శ‌క్తిమంతం చేస్తుంది.
ప్ర‌ధాన‌ మంత్రి కి మరియు మొజాంబిక్ అధ్య‌క్షుడు మాన్య శ్రీ ఫిలిప్ జసింతొ న్యూసి కి మ‌ధ్య టెలిఫోన్ ద్వారా జరిగిన సంభాష‌ణ‌

మొజాంబిక్ అధ్య‌క్షుడు మాన్య శ్రీ ఫిలిప్ జసింతొ న్యూసి తో ప్ర‌ధాన‌ మంత్రి శ్రీ న‌రేంద్ర మోదీ ఈ రోజు న టెలిఫోన్ ద్వారా సంభాషించారు. కొవిడ్-19 విశ్వమారి స్థితి ప్రబలుతూ రువ్వుతున్నటువంటి సవాళ్ల ను గురించి ఇరువురు నేత లు ఈ సందర్భం లో చర్చించారు. ఆరోగ్య రంగ సంక్షోభ కాలం లో మొజాంబిక్ చేస్తున్న కృషి కి సమర్దన గా అత్యవసర ఔషధాల ను, చికిత్స సంబంధిత సరంజామా ను సమకూర్చడం సహా ఇతరత్రా మద్దతివ్వడానికి సైతం భారతదేశం సుముఖం గా ఉందని ప్ర‌ధాన‌ మంత్రి అన్నారు. స్వాస్థ్య రక్షణ మరియు ఔషధనిర్మాణ సంబంధి సరఫరా ల రంగం లో ఉభయ దేశాల మధ్య సన్నిహిత సహకారం నెలకొన్నందుకు గాను అధ్య‌క్షుడు శ్రీ న్యూసి తన ప్రశంస ను వ్యక్తం చేశారు. మొజాంబిక్ లో భారతదేశం యొక్క పెట్టుబడులు మరియు అభివృద్ధి ప్రధాన పథకాలు సహా ఇతర ముఖ్యమైన అంశాల ను గురించి నేతలు ఇద్దరూ చర్చించారు. మొజాంబిక్ లోని బొగ్గు మరియు సహజ వాయువు రంగాల లో పెద్ద పాత్ర ను పోషించడాని కి భారతదేశ కంపెనీ లు ముందుకు వచ్చిన సంగతి ని ప్రధాన మంత్రి ప్రస్తావిస్తూ, ఆఫ్రికా తో భారతదేశం యొక్క సమగ్ర భాగస్వామ్యం లో మొజాంబిక్ ఒక ప్రముఖ స్తంభం గా నిలబడి ఉందన్న విషయాన్ని అంగీకరించారు. రక్షణ మరియు భద్రత రంగాల లో ద్వైపాక్షిక సహకారం అధికం అవుతుండటం పట్ల నేత లు సంతృప్తి ని వ్యక్తం చేశారు. మొజాంబిక్ ఉత్తరాది ప్రాంతాల లో ఉగ్రవాద సంబంధిత ఘటన ల పట్ల అధ్య‌క్షుడు శ్రీ న్యూసి వెలిబుచ్చిన ఆందోళన లో ప్రధాన మంత్రి తాను కూడా పాలుపంచుకొంటూ, మొజాంబిక్ భద్రత దళాలు మరియు రక్షకభట బలగాల సామర్థ్యాన్ని పెంపొందించడానికి సాయపడటం తో పాటు సాధ్యమైన అన్ని విధాలు గాను మద్దతు ను అందించడానికి సిద్దమని పేర్కొన్నారు. మొజాంబిక్ లో భారత మూలాలు కలిగిన సముదాయం తో పాటు అక్కడ ఉంటున్న భారతీయుల భద్రత కు మరియు రక్షణ కు మొజాంబిక్ అధికారిగణం పాటుపడుతున్నందుకు ప్రధాన మంత్రి ప్రత్యేకం గా ధన్యవాదాలు పలికారు. వర్తమాన ప్రపంచవ్యాప్త వ్యాధి నేపథ్యం లో సహకారాని కి మరియు సహాయాని కి ఆస్కారం ఉండే మరిన్ని అవకాశాల ను అన్వేషించడం కోసం ఇరు దేశాల అధికారులు పరస్పరం సమాలోచన లను కొనసాగించాలి అనే అంశం పై ఉభయ నేత లు వారి యొక్క సమ్మతి ని వ్యక్తం చేశారు.
పాల‌న‌ సామర్థ్యం, అమ‌లు, ప‌ర్య‌వేక్ష‌క వ్య‌వ‌స్థ‌ల‌ను ప‌టిష్టపరచేందుకు నేష‌న‌ల్ స్కిల్ డెవ‌ల‌ప్‌మెంట్ ఫండ్‌ (ఎన్‌ఎస్‌ డిఎఫ్), నేష‌న‌ల్ స్కిల్ డెవ‌ల‌ప్‌మెంట్ కార్పొరేష‌న్ (ఎన్‌ఎస్‌ డిసి) ల‌ పున‌ర్ వ్య‌వ‌స్థీక‌ర‌ణ‌కు ఆమోదం తెలిపిన మంత్రివర్గం

నేష‌న‌ల్ స్కిల్ డెవ‌ల‌ప్‌మెంట్ ఫండ్‌ (ఎన్ఎస్‌ డిఎఫ్‌) మరియు నేష‌న‌ల్ స్కిల్ డెవ‌ల‌ప్‌మెంట్ కార్పొరేష‌న్ (ఎన్‌ఎస్‌ డిసి) ల‌ పున‌ర్ వ్య‌వ‌స్థీక‌ర‌ణ‌కు ప్ర‌ధాన‌ మంత్రి శ్రీ న‌రేంద్ర మోదీ అధ్యక్ష‌త‌న స‌మావేశ‌మైన కేంద్ర మంత్రివర్గం ఆమోదం తెలిపింది. ఆ రెండు సంస్థల పాల‌న‌ సామర్థ్యం, అమ‌లు మరియు ప‌ర్య‌వేక్ష‌క వ్య‌వ‌స్థ‌ ల‌ను మ‌రింత ప‌టిష్టపరచడమే ఈ చర్య లోని ముఖ్యోద్దేశం. ఈ పున‌ర్‌వ్య‌వ‌స్థీక‌ర‌ణ ఎన్ఎస్‌ డిసి కార్య‌క‌లాపాలు, ఎన్‌ఎస్‌ డిఎఫ్ ప‌ర్య‌వేక్ష‌ణ‌ పాత్ర‌కు వీలు క‌ల్పించ‌డంతో పాటు మెరుగైన కార్పొరేట్ గ‌వ‌ర్నెన్స్‌ కు, పార‌ద‌ర్శ‌క‌త‌ కు, జ‌వాబుదారుతనానికి వీలు క‌ల్పిస్తుంది. ఈ ఆమోదం ఎన్‌ఎస్‌ డిఎఫ్ బోర్డు పున‌ర్ వ్య‌వ‌స్థీక‌ర‌ణ‌కు, ఎన్‌ఎస్‌ డిసి పాల‌న‌, కార్య‌క్ర‌మాల‌ అమ‌లు, ప‌ర్య‌వేక్ష‌ణ బాధ్య‌త‌ల‌ను ప‌టిష్టం చేయ‌డానికి ఉప‌క‌రిస్తుంది. పూర్వరంగం: నైపుణ్యాభివృద్ధికి స‌మ‌న్వ‌యంతో కూడిన చ‌ర్య‌లు చేప‌ట్టి అమ‌లు చేసేందుకు ఎన్ఎస్‌ డిసి ని 2008 జులై లో, ఎన్‌ఎస్‌ డిఎఫ్‌ ను 2009 జ‌న‌వ‌రి లో ఆర్థిక మంత్రిత్వ‌ శాఖ ఏర్పాటు చేసి, రిజిస్ట‌ర్ చేసింది. ప్ర‌భుత్వం నుండి ద్వైపాక్షిక‌/ బ‌హుళ‌పాక్షిక సంస్థ‌లు మరియు ఇత‌ర ఏజెన్సీల నుండి ఆర్థిక వ‌న‌రుల‌ను అందుకొని నిల్వ ఉంచే వ్య‌వ‌స్థ‌గా ఎన్‌ఎస్‌ డిఎఫ్ ట్ర‌స్ట్‌ ను ఏర్పాటు చేశారు. వివిధ రంగాల‌కు అవ‌స‌ర‌మైన‌ విధంగా భార‌తీయ యువ‌త‌ లో నైపుణ్యాభివృద్ధిని వేగ‌వంతం చేయ‌డం, నైపుణ్యాల‌ను పెంపొందించ‌డం దీని ప్ర‌ధాన ఉద్దేశం. నేష‌న‌ల్ స్కిల్ డెవ‌ల‌ప్‌మెంట్ మిష‌న్ ల‌క్ష్యాల‌ను చేరుకొనేందుకు, అలాగే దేశంలో నైపుణ్యాభివృద్ధిని ప్రోత్స‌హించేందుకు ఎన్‌ఎస్‌ డిసి కార్ప‌స్ నిధుల‌ను వినియోగించేందుకు ఎన్‌ఎస్‌ డిసి తో ఇన్వెస్ట్‌మెంట్ మేనేజ్‌మెంట్ అగ్రిమెంట్‌ (ఐఎమ్ఎ) ను ఎన్‌ఎస్‌ డిఎఫ్ కుదుర్చుకొంది. ఎన్‌ఎస్‌ డిసి, ఎన్‌ఎస్‌ డిఎఫ్ ల మ‌ధ్య కుదిరిన ఇన్వెస్ట్‌మెంట్ మేనేజ్ మెంట్ అగ్రిమెంట్ (ఐఎమ్ఎ) లో ఎన్‌ఎస్‌ డిసి కార్య‌క‌లాపాల‌పై ఎన్‌ఎస్‌ డిఎఫ్ ప‌ర్య‌వేక్ష‌క‌ పాత్ర‌ కు కూడా వీలు క‌ల్పించే అంశాన్ని చేర్చారు.
నేషనల్ ఇన్ వెస్ట్ మెంట్ అండ్ ఇన్ ఫ్రా స్ట్ర‌క్చ‌ర్ ఫండ్ కు దీర్ఘకాలిక పెట్టుబడులను సేకరించడానికి భార‌తదేశం, యునైటెడ్ అరబ్ ఎమిరేట్స్ ల మ‌ధ్య అవగాహనపూర్వక ఒప్పందానికి ఆమోదం

పెట్టుబ‌డి, మౌలిక స‌దుపాయాల జాతీయ నిధి (ఎన్ ఐ ఐ ఎఫ్‌) కోసం దీర్ఘ‌కాలిక పెట్టుబ‌డుల‌ను సమీకరించేందుకు భార‌తదేశం- యునైటెడ్ అర‌బ్ ఎమిరేట్స్ (యు ఎ ఇ) ల మధ్య 2016 ఫిబ్రవరి 11న సంతకాలు జరిగిన అవగాహనపూర్వక ఒప్పంద పత్రానికి (ఎమ్ ఒ యు) కేంద్ర మంత్రిమండలి ఆమోదం తెలిపింది. కేంద్ర మంత్రివర్గ సమావేశానికి ప్ర‌ధాన మంత్రి శ్రీ న‌రేంద్ర‌ మోదీ అధ్యక్ష‌త‌ వహించారు. వాణిజ్య‌ ప‌రంగా లాభ‌దాయ‌క‌మైన కొత్త‌ ప్రాజెక్టులలోను, పాత‌ ప్రాజెక్టులలోను, పనులు నిలచిపోయిన ప్రాజెక్టులలోను.. ప్రధానంగా మౌలిక‌ స‌దుపాయ‌లను అభివృద్ధి చేయడం ద్వారా ఆయా ప్రాజెక్టుల ఆర్థిక‌ ప్ర‌భావాన్ని గ‌రిష్ఠ స్థాయికి చేర్చడం ఎన్ ఐ ఐ ఎఫ్ ల‌క్ష్యం. స్ట్రాటజిక్ యాంకర్ పార్ట్ నర్స్ ను ఈక్విటీని పంచుకోవలసిందిగా ఎన్ ఐ ఐ ఎఫ్ కోరుతుంది. ఈ ఎమ్ ఒ యు ఒక పారదర్శకమైన, ఉన్నత స్థాయి సమన్వయ వేదికను ఏర్పాటు చేయడానికి తోడ్పడుతుంది. ఈ వేదిక ద్వారా భారతదేశంలోని మౌలిక సదుపాయాల ప్రాజెక్టులు, సంస్థలలో యు ఎ ఇ పెట్టుబడి సంస్థలు వాటి ప్రాతినిధ్యాన్ని విస్తరించుకొనేందుకు తగిన మార్గాలను ఇరు దేశాలు అన్వేషిస్తాయి. ఉభయ దేశాలకు సంబంధించిన ప్రతినిధులతో కూడిన ఒక సంయుక్త కార్యాచరణ బృందం ఈ ఎమ్ ఒ యు పరిధిలో ఆశిస్తున్న సహకారాన్ని ముందుకు తీసుకుపోవడానికి పనిచేస్తుంది. పూర్వ రంగం : ఎన్ఐఐఎఫ్ ఏర్పాటు ప్రతిపాదనకు 2015 జులై లో కేంద్ర మంత్రిమండలి ఆమోద ముద్ర వేసింది. సెక్యూరిటీస్ అండ్ ఎక్స్ ఛేంజ్ బోర్డ్ ఆఫ్ ఇండియా (ఎస్ ఇ బి ఐ) నియమావళి ప్రకారం కేటగిరి II ఆల్టర్నేట్ ఇన్ వెస్ట్ మెంట్ ఫండ్స్ (ఎ ఐ ఎఫ్) హోదాతో ఎన్ ఐ ఐ ఎఫ్ ను ఇప్పటికే నెలకొల్పారు. ప్ర‌ధాన‌ మంత్రి శ్రీ న‌రేంద్ర‌మోదీ 2015 ఆగ‌స్టు 16- 17 తేదీలలో యు ఎ ఇ లో పర్యటించిన సందర్భంగా యు ఎ ఇ తో కలసి చేసిన సంయుక్త ప్రకటనలో.. ‘యు ఎ ఇ- ఇండియా ఇన్ ఫ్రా స్ట్ర‌క్చ‌ర్ ఇన్ వెస్ట్ మెంట్ ఫండ్’ స్థాపనను గురించిన ప్రస్తావన ఉంది. భారతదేశంలో తదుపరి తరం మౌలిక సదుపాయాలను, ప్రత్యేకించి రైల్వేలు, నౌకాశ్ర‌యాలు, రహదారి మార్గాలు, విమానాశ్ర‌యాలు, ఇండస్ట్రియల్ కారిడార్లు, ఇండస్ట్రియల్ పార్కుల రంగాలలో తదుపరి తరం మౌలిక సదుపాయాలను శీఘ్ర గతిన విస్తరించాలన్న భారతదేశ ప్రణాళికలకు- అందుకు అవసరమయ్యే పెట్టుబడులను 75 బిలియన్ యూఎస్ డాలర్ల మేరకు సమీకరించుకోవాలనేది యు ఎ ఇ- ఇండియా ఇన్ ఫ్రా స్ట్ర‌క్చ‌ర్ ఇన్ వెస్ట్ మెంట్ ఫండ్ స్థాపన వెనుక ఉన్న లక్ష్యం.
భారతదేశం యొక్కపూర్వ ప్రధాన న్యాయమూర్తి శ్రీ ఆర్.సి. లాహోటీ కన్నుమూత పట్ల సంతాపాన్ని వ్యక్తంచేసిన ప్రధాన మంత్రి

భారతదేశాని కి చెందిన పూర్వ ప్రధాన న్యాయమూర్తి శ్రీ ఆర్.సి. లాహోటీ కన్నుమూత పట్ల ప్రధాన మంత్రి శ్రీ నరేంద్ర మోదీ ప్రగాఢ దుఃఖాన్ని వ్యక్తం చేశారు. ప్రధాన మంత్రి ఒక ట్వీట్ లో – ‘‘భారతదేశాని కి చెందిన పూర్వ ప్రధాన న్యాయమూర్తి శ్రీ ఆర్.సి. లాహోటీ గారు కన్నుమూశారని తెలిసి నేను దు:ఖిస్తున్నాను. న్యాయ శాఖ కు ఆయన అందించిన తోడ్పాటు కు గాను ఆయన ను ఎప్పటికీ స్మరించుకోవడం జరుగుతుంది. సమాజం లో ఆదరణ పాత్రులు కాలేకపోయిన అటువంటి వర్గాల వారికి త్వరిత గతి న న్యాయాన్ని అందించడానికి ఆయన సదా ప్రాధాన్యాన్ని కట్టబెట్టారు. ఆయన కుటుంబాని కి, ఆయన శ్రేయస్సు ను కోరుకొన్న వారికి ఇదే నా సంతాపం. ఓమ్ శాంతి.’’ అని పేర్కొన్నారు.
రేపు ప్రధాన మంత్రి ఉత్తరాఖండ్ లోని రుద్రాపూర్ పర్యటన

ప్రధానమంత్రి శ్రీ నరేంద్రమోదీ ఉత్తరాఖండ్ లోని రుద్రాపూర్ లో ఈ నెల 14వ తేదీన పర్యటిస్తారు. ఈ పర్యటనలో ఆయన రాష్ట్ర సమగ్ర సహకార అభివృద్ధి ప్రాజెక్టును ప్రారంభించి దీన్ దయాళ్ రైతు సంక్షేమ పథకం లబ్ధిదారులకు చెక్కులు అందచేస్తారు. ఉత్తరాఖండ్ లో సహకార, వ్యవసాయ, అనుబంధ రంగాలను ఉత్తేజితం చేయడం ద్వారా గ్రామీణ ఆర్థిక వ్యవస్థను మెరుగుపరచడం సమగ్ర సహకార అభివృద్ధి ప్రాజెక్టు లక్ష్యం. వ్యవసాయ, అనుబంధ రంగాలకు తగినంత మద్దతు ఇవ్వడం ద్వారా ఉత్తరాఖండ్ లో ఆ రంగాలపై ఆధారపడి జీవనం సాగిస్తున్న వారు ఉపాధి కోసం బలవంతంగా వలస పోవడాన్ని నిలువరించవచ్చు. ఈ కార్యక్రమం అమలుకు తొలి వాయిదాగా జాతీయ సహకార అభివృద్ధి కార్పొరేషన్ రాష్ట్రప్రభుత్వానికి మంజూరు చేసిన 100 కోట్ల రూపాయల చెక్కును రాష్ట్ర ముఖ్యమంత్రికి ప్రధానమంత్రి అందచేస్తారు. అలాగు దీన్ దయాళ్ ఉపాధ్యాయ రైతు సంక్షేమ పథకం కింద లబ్ధిదారులందరికీ రుణ పంపిణీ చెక్కులను ప్రధానమంత్రి అందచేస్తారు.ఈ పథకం కింద ఉత్తరాఖండ్ ప్రభుత్వం రైతులకు కేవలం రెండు శాతం నామమాత్రపు వడ్డీపై లక్ష రూపాయల విలువ గల బహుళ ప్రయోజనరుణం అందిస్తుంది. 2022 నాటికి రైతుల ఆదాయం రెట్టింపు చేసే ప్రయత్నంలో ఇది కీలక చర్య. ప్రధానమంత్రి దీపావళి పండుగను ఉత్తరాఖండ్ లోని హార్సిల్ లో భారత సైనికదళం, ఐటిబిపి జవానులతో చేసుకునేందుకు 2018 నవంబర్ 7వ తేదీన ఉత్తరాఖండ్ లో పర్యటించారు. అంతకు ముందు 2018 అక్టోబర్ 7వ తేదీన డెహ్రాడూన్ లో జరిగిన గమ్యం ఉత్తరాఖండ్ : ఇన్వెస్టర్ల సదస్సు 2018లో పాల్గొన్న వారిని ఉద్దేశించి ప్రసంగించేందుకు రాష్ట్ర సందర్శనకు వచ్చారు.
ప్రైమ్ మినిస్ట‌ర్ రూర‌ల్ డెవ‌ల‌ప్ మెంట్ ఫెలోస్ తో ప్ర‌ధాన మంత్రి సంభాష‌ణ‌

న్యూఢిల్లీ, ఫిబ్ర‌వ‌రి 8, 2016 : గ్రామీణ అభివృద్ధి మంత్రిత్వ శాఖ కు చెందిన ప్ర‌ధాన‌ మంత్రి గ్రామీణ అభివృద్ధి విశిష్ట స‌భ్యుల (పిఎమ్ఆర్ డిఎఫ్) ప‌థ‌కం కింద ప‌ల్లెల‌లో ప‌నిచేస్తున్న 230 మందికి పైగా యువ‌తీయువ‌కుల‌తో ప్ర‌ధాని శ్రీ న‌రేంద్ర మోదీ ఈ రోజు సంభాషించారు. 11 మంది యువ ప్ర‌తినిధులు ఈ సంద‌ర్భంగా తాము మారుమూల ప్రాంతాలు, ప‌ల్లెలు, గిరిజ‌న గ్రామాలు, వామ‌ప‌క్ష ఉగ్ర‌వాద ప్ర‌భావిత ప్రాంతాల‌లో మ‌హిళా సాధికార‌త‌, మాతా శిశు ఆరోగ్య సంర‌క్ష‌ణ‌, విద్య‌, పౌష్టికాహారం, జీవ‌నోపాధిమార్గాలు, స్వ‌చ్ఛ భార‌త్, ఏక్ భార‌త్- శ్రేష్ట భార‌త్ ల‌తో పాటు ప‌రిపాల‌న‌లో ప్ర‌జ‌ల ప్రాతినిధ్యం వంటి ప‌లు కార్య‌క్ర‌మాల‌లో చేస్తున్న కృషిని గురించి సంక్షిప్తంగా నివేదించారు. ఆ త‌రువాత ప్ర‌ధాన మంత్రితో చ‌ర్చ చోటు చేసుకొంది. ఇందులో ప‌లువురు ప్ర‌తినిధులు పాల్గొని, భార‌త‌దేశ‌ ఈశాన్య ప్రాంతాల అభివృద్ధి, గ్రామీణ ప్రాంతాల‌లో విద్యావ‌కాశాలు, గిరిజ‌న ప్రాంతాల వికాసం, సేంద్రియ వ్య‌వసాయం, దివ్యాంగుల‌ సంక్షేమం వంటి అంశాల‌పైన‌ త‌మ ఆలోచ‌న‌ల‌ను పంచుకున్నారు. “న‌రేంద్ర మోదీ యాప్” న‌కు సంబంధించి స్పంద‌న‌ల‌ను కోరుతూ పిఎమ్ఆర్ డిఎఫ్ విశిష్ట స‌భ్యులంద‌రికీ తాను ఒక లేఖ‌ను రాసిన సంగ‌తిని ప్ర‌ధాన మంత్రి గుర్తు చేశారు. ఫెలోల నుంచి త‌న‌కు బోలెడు ప్ర‌తిస్పంద‌న‌లు అందిన‌ట్లు ఆయ‌న వెల్ల‌డిస్తూ, అందుకు వారిని అభినందించారు. వాటిలో ఒక్క‌టంటే ఒక్క‌టి కూడా ఫిర్యాదు రాక‌పోవ‌డం గురించి ఆయ‌న ప్ర‌త్యేకంగా ప్ర‌స్తావించారు. ఇవాళ త‌న దృష్టికి తీసుకు వ‌చ్చిన ప్రెజెంటేష‌న్ ల‌లోనూ, దీంతో పాటు త‌న‌కు అందిన ప్ర‌తిస్పంద‌న‌ల‌లోనూ ప్ర‌జ‌ల ప్రాతినిధ్యం అనేది ఉమ్మ‌డిగా క‌నిపించిన అంశం అని ప్ర‌ధాన మంత్రి వివ‌రించారు. మార్పును తీసుకు రావ‌డానికి ఇది అత్యంత ముఖ్య‌మైన అంశం కావ‌చ్చ‌ని ఆయ‌న అభిప్రాయ‌ప‌డ్డారు. దేశంలోని ప‌ల్లె ప్రాంతాల‌లో, వెనుక‌బ‌డిన ప్రాంతాల‌లో త‌ర‌చుగా స‌మ‌కాలికులు, కుటుంబ స‌భ్యుల నుంచి ఎదుర‌య్యే ఒత్తిడుల‌ను త‌ట్టుకొని నిల‌బ‌డుతూ అంకిత భావంతో, మ‌న‌స్ఫూర్తిగా ప‌నిచేస్తున్నారు మీరు అంటూ ప్ర‌తినిధుల‌ను ఆయ‌న ప్ర‌శంసించారు. పిఎమ్ఆర్ డిఎఫ్ కార్య‌క్ర‌మానికిమ‌రింత‌గా మెరుగులు దిద్ద‌డానికి త‌గిన నిర్దిష్ట వ్యాఖ్య‌లను, సూచ‌న‌ల‌ను అంద‌జేయ‌వ‌ల‌సింద‌ని ప్ర‌ధాన మంత్రి కోరారు. ప్ర‌ధాన మంత్రి ”స్క్రిప్టింగ్ చేంజ్” అనే ఒక పుస్త‌కాన్ని విడుద‌ల చేశారు. ఈ పుస్త‌కంలో దేశం న‌లు మూల‌ల్లో పిఎమ్ఆర్ డిఎఫ్ ఫెలోస్ చేస్తున్న ప‌నుల సారాన్ని దృశ్యాల రూపంలో పొందుప‌రిచారు. కేంద్ర గ్రామీణ అభివృద్ధి శాఖ మంత్రి శ్రీ చౌద‌రి బీరేందర్ సింగ్ ఈ కార్య‌క్ర‌మంలో పాల్గొన్నారు.
కోపెన్‌హాగన్‌ లోని భారతీయ సమాజంతో సంభాషించిన – ప్రధానమంత్రి

ప్రధానమంత్రి శ్రీ నరేంద్ర మోదీ, డెన్మార్క్ ప్రధాన మంత్రి గౌరవనీయులు శ్రీమతి మెట్టె ఫ్రెడరిక్‌సెన్, కోపెన్‌హాగన్‌లోని బెల్లా సెంటర్‌ లో భారతీయ సమాజాన్ని ఉద్దేశించి ప్రసంగించారు, వారితో సంభాషించారు. ఈ కార్యక్రమంలో విద్యార్థులు, పరిశోధకులు, నిపుణులు, వ్యాపారవేత్తలతో కూడిన డెన్మార్క్‌ లోని భారతీయ సమాజానికి చెందిన సుమారు 1000 మందికి పైగా సభ్యులు పాల్గొన్నారు. భారతీయుల పట్ల ప్రధాన మంత్రి ఫ్రెడరిక్‌సెన్‌ ప్రదర్శిస్తున్న ఆప్యాయత, గౌరవాలను భారత ప్రధానమంత్రి ప్రశంసించారు. హరిత వృద్ధికి వినూత్న పరిష్కారాలను కనుగొనడంలో ఇరు దేశాలు కలిసి పనిచేయగలవని ఉద్ఘాటించారు. డెన్మార్క్‌ లో భారతీయ సమాజం పోషించిన సానుకూల పాత్రను ఆయన కొనియాడారు. భారతదేశ ఆర్థిక సామర్థ్యాన్ని ఆయన ప్రత్యేకంగా వివరించారు. మరిన్ని భారత-డెన్మార్క్ భాగస్వామ్య సంస్థలు నెలకొల్పాలని ఆయన ఆహ్వానించారు.
వాతావరణంపై దేశాధినేతల శిఖరాగ్ర సదస్సు (2021 ఏప్రిల్ 22-23)

వాతావరణంపై 2021 ఏప్రిల్ 22-23 తేదీల్లో ప్రత్యక్ష సాదృశ మార్గంలో నిర్వహించే దేశాధినేతల శిఖరాగ్ర సదస్సులో అమెరికా అధ్యక్షుడు జోసెఫ్ ఆర్.బైడెన్ ఆహ్వానం మేరకు ప్రధానమంత్రి శ్రీ నరేంద్ర మోదీ పాల్గొంటారు. ఇందులో భాగంగా ‘‘2030 వైపు మన సమష్టి పయనం’’ ఇతివృత్తంగా 2021 ఏప్రిల్ 22న భారత కాలమానం ప్రకారం సాయంత్రం 5:30 నుంచి రాత్రి 7:30 గంటలదాకా దేశాధినేతల మధ్య జరిగే తొలిదశ చర్చలో ప్రధానమంత్రి తన అభిప్రాయాలను వెల్లడిస్తారు. ఈ శిఖరాగ్ర సదస్సులో దాదాపు మరో 40 మంది ప్రపంచ దేశాధినేతలు పాల్గొంటున్నారు. పలు దేశాల నేతలతోపాటు ‘ప్రధాన ఆర్థిక వ్యవస్థల వేదిక’లో సభ్యత్వం (భారత్ సహా)గల, వాతావరణం మార్పుపరంగా దుర్బలమైన దేశాలకు వారు ప్రాతినిధ్యం వహిస్తారు. వాతావరణ మార్పుపై తమ అభిప్రాయాలను వారు పరస్పరం తెలియజేసుకుంటారు. అలాగే వాతావరణం పరంగా చేపట్టాల్సిన చర్యలు, వాతావరణ దుష్ప్రభావాల ఉపశమన చర్యలకు చొరవతోపాటు నిధుల సమీకరణ, ప్రకృతి ప్రాతిపదికగా పరిష్కారాలు, వాతావరణ భద్రతసహా పరిశుభ్ర ఇంధనం కోసం సాంకేతిక ఆవిష్కరణలపై వారు చర్చిస్తారు. ఆయా దేశాల్లో జాతీయ పరిస్థితులు, సుస్థిర ప్రగతి ప్రాథమ్యాలను గౌరవిస్తూ- సార్వజనీన, ప్రతిస్పందనాత్మక ఆర్థికాభివృద్ధి చర్యలతో వాతావరణ మార్పుపై కార్యాచరణను ప్రపంచ దేశాలు సమన్వయం చేయడంపైనా నాయకులు చర్చిస్తారు. వాతావరణ సమస్యలపై 2021 నవంబరులో జరగబోయే ‘కాప్26’ మహాసభలకు సన్నాహకంగా సాగే అంతర్జాతీయ సమావేశాల పరంపరలో భాగంగా ఈ శిఖరాగ్ర సదస్సు నిర్వహించబడుతోంది. ఇందులో భాగంగా సాగే అన్ని దశల చర్చలూ అన్ని మాధ్యమాలకు, ప్రజలకు ప్రత్యక్ష ప్రసారం చేయబడతాయి.